ระวัง ไขมันในชาเย็น
วันนี้ขอกล่าวถึงชาเย็น เครื่องดื่มยอดนิยมของคนไทยอีกครั้ง,แม้ว่าชาเย็นจะเป็นเครื่องดื่มที่อร่อย ดื่มแล้วหวานมัน และเย็นชื่นใจ แต่ก็ต้องระวัง เพราะในความหวานมันนั้นแฝงไว้ด้วยอันตรายที่เราอาจคาดไม่ถึง,เพราะในชาเย็นอุดมไปด้วยน้ำตาลและไขมัน อย่างที่เรารู้กันดีว่า หากร่างกายได้รับน้ำตาลในปริมาณมากเกินพอดีจะเป็นสาเหตุให้เกิดโรคหลายชนิด,ไขมันก็เช่นกัน ที่พบในชาเย็นมีอยู่ในปริมาณไม่น้อย โดยไขมันที่พบในชาเย็นนั้นมาจากครีมเทียม และนมข้นหวานที่เป็นส่วนประกอบหลักของชาเย็นแบบไทยๆ,แม้ไขมันจะเป็นสารอาหารที่ให้พลังงานและกรดไขมันจำเป็นที่ร่างกายสร้างไม่ได้ และช่วยดูดซึมวิตามินเอ ดี อี เค หากเราได้รับไขมัน ในปริมาณที่มากเกินไปก็อาจเป็นอันตรายต่อร่างกายได้,ไขมันทั้งหมดเป็นสารอาหารที่แนะนำให้คนไทยอายุตั้งแต่ 6 ปีขึ้นไปบริโภคประจำวันได้ไม่เกิน 65 กรัม,วันนี้สถาบันอาหารได้สุ่มเก็บตัวอย่างชาเย็นในเขตกรุงเทพฯ จำนวน 5 ตัวอย่าง จาก 5 ร้านค้า เพื่อนำมาตรวจวิเคราะห์ปริมาณไขมันทั้งหมด,ผลวิเคราะห์ที่ได้พบว่า ในชาเย็น 1 แก้ว (ขนาด 250–300 มิลลิลิตร) มีปริมาณไขมันทั้งหมดอยู่ในช่วง 12.05–15.98 กรัม,นั่นหมายถึงว่า แค่ดื่มชาเย็น 2 แก้ว ก็จะได้ไขมันทั้งหมดในปริมาณเกือบครึ่งของปริมาณไขมันทั้งหมดที่แนะนำให้บริโภคประจำวัน นี่ยังไม่รวมไขมันที่ได้จากการทานอาหารชนิดอื่นๆที่เราทานในแต่ละมื้ออีก,เห็นอย่างนี้แล้ว ท่านที่ชื่นชอบการดื่มชาเย็น ขอเตือนให้ระวังกันไว้บ้าง อย่าเลือกทานตามใจปาก ควรเลือกดื่มหรือเลือกทานอาหารที่ดีต่อสุขภาพจะดีกว่า เพื่อสุขภาพที่ดีของร่างกาย.,ไทยรัฐ+สถาบันอาหารโครงการอาหารปลอดภัย
แม้ว่าชาเย็นจะเป็นเครื่องดื่มที่อร่อย ดื่มแล้วหวานมัน และเย็นชื่นใจ แต่ก็ต้องระวัง เพราะในความหวานมันนั้นแฝงไว้ด้วยอันตรายที่เราอาจคาดไม่ถึง
มันมากับอาหาร,ไทยรัฐ+สถาบันอาหารโครงการอาหารปลอดภัย,ชาเย็น,ไขมันในชาเย็น,ไขมัน